06/04/2022 | Administración LocalMunicipal
Pontedeume
Bases reguladoras que rexerán o XXXII Concurso de Contos Vila de Pontedeume

Por medio do decreto número 189/2022 de 24/03/2022, resolveuse a aprobación das “Bases reguladoras que rexerán o XXXII Concurso de Contos Vila de Pontedeume.”, que se transcriben a continuación: 1. Poderán concorrer ao premio estudantes de Terceiro e Cuarto da ESO. Bacharelato, Ciclos de Formación Profesional Básica e Ciclos de Formación de Grao Medio ou Superior, cuxa idade non supere os 20 anos.2. Os contos estarán en lingua galega e cada participante presenta unha única obra.3. Os contos, que deberán ser orixinais, inéditos e non publicados e premiados anteriormente, terán unha extensión non inferior a seis (6) páxinas nin superior a oito (8), estarán mecanografados a dobre espazo interlineal con letra Arial, corpo 12, e tamaño DINA4. As follas deberán estar paxinadas.4. As obras presentaranse directamente ou ben poderán ser remitidas por correo certificado ao Rexistro Xeral do Concello de Pontedeume (rúa Real 13,15600 Pontedeume. A Coruña). Tamén se poderán presentar a través de correo electrónico a correo@pontedeume. gal. Ao correo deberán xuntárselle dous arquivos: un co conto e outro co nome e apelidos do autor ou autora, a fotocopia do DNI, teléfono de contacto, enderezo, indicación do centro no que cursa estudos e estudos que está a cursar.5. As obras entregaranse en sobre pechado en cuxo exterior constará: o nome do concurso, o título da obra e lema ou pseudónimo do autor ou autora. No interior xuntarase outro sobre pechado, no que constará: o nome do concurso, o título da obra e lema ou pseudónimo do autor ou autora, o auténtico nome e apelidos do autor ou autora, a fotocopia do DNI, teléfono de contacto, correo electrónico, enderezo, indicación do centro no que cursa estudos e escudos que está a cursar.6. O prazo de presentación remata o 22 de abril de 2022.7. Establécese un único premio dotado con 600,00 €. (Este premio está suxeito á retención vixente do IRPF, art.70). 8. o premio poderá quedar deserto de non existiren obras de calidade a zuizo do xurado.9. Así mesmo o xurado poderá determinar o outorgamento de accésits.10. O xurado, nomeado polo Concello de Pontedeume, estará composto por tres membros e un secretario ou secretaria con voz e sen voto, en representación da Concellería de Cultura. A decisión do xurado comunicaráselles aos participantes e público en xeral o mesmo día da entrega dos premios.11. O día da entrega dos premios será o día 17 de maio de 2022, día das nosas letras.12. O Concello de Pontedeume resérvase a posibilidade de publicar o premio e accésits no momento que considere conveniente. Neste sentido, o autor ou a autora renuncia a calquera tipo de remuneración polos seus dereitos de autor e o/os exemplar/es que entregue da súa/s obra/s quedarán en propiedade do Concello.13. A organización resérvase o dereito de cancelar o concurso ou resolver os imprevistos sen estar obrigada a comunicárllelo previamenet aos participante.14. A participación no concurso implica a aceptación das presentes bases. O que se fai público para xeral coñecemento e en cumprimento do contido do dito decreto. Documento asinado dixitalmente por D. Bernardo Fernández Piñeiro, alcalde-presidente, en Pontedeume 31 DE MARZO DE 2022, data que se indica na marxe de este documento.